ПРОТОКОЛ № 30
от заседанието на Комисия по правни въпроси 
на Висшия съдебен съвет, проведено на 6 октомври 2014 г.

Днес, 6 октомври 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:
     	     ПРЕДСЕДАТЕЛ:     	ЮЛИАНА КОЛЕВА - отсъства							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
						КАРОЛИНА НЕДЕЛЧЕВА									НЕЗАБРАВКА СТОЕВА 
												
На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – старши експерт-юрисконсулт.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
- Решение на Комисия „Международна дейност” от 01.10.2014 г. относно проект на национална позиция във връзка с междинния преглед на Стратегия „Европа 2020” и Приложение 1 от НПР, за запознаване, коментари и становище до 08.10.2014 г.

Д Н Е В Е Н   Р Е Д:
1. ОТНОСНО: Доклад от Каролина Неделчева – член на ВСС и председател на работна група, назначена със заповед № 95-00-323/26.09.2014 г. на представляващия ВСС относно подготовка и обхват на обществена поръчка за застраховка на магистрати и съдебни служители.

КОМИСИЯТА ПО ПРАВНИ ВЪПРОСИ
Р Е Ш И:

1.1. Предлага на ВСС да измени решението си по протокол № 37/31.07.2014 г. по т. 30.1., като от обхвата на обществената поръчка с предмет „Застраховка живота и трудоспособността чрез групова застраховка „Злополука” на общо.....действащи и предстоящи за назначаване съдии, прокурори и следователи, младши съдии и прокурори, съдебни помощници и прокурорски помощници, държавни съдебни изпълнители, съдии по вписванията, съдебни служители и служители на Бюрото по защита на застрашени лица при главния прокурор, членове на ВСС, служители на НИП и инспектори, експерти и служители в Инспектората към ВСС”, след „съдебни служители” да отпадне израза „и служители на Бюрото по защита на застрашени лица при главния прокурор”.
1.2. Точката да бъде включена в дневен ред за заседанието на ВСС на 16.10.2014 г.

2. ОТНОСНО: Становище на КПВ относно доклад за прилагането на закона и за дейността на административните съдилища през 2013 г.
КОМИСИЯТА ПО ПРАВНИ ВЪПРОСИ
Р Е Ш И:

2.1. Предлага на Висшия съдебен съвет да приеме Доклада за прилагането на закона и за дейността на административните съдилища през 2013 г., изготвен от председателя на Върховния административен съд, на основание чл. 122, ал. 2 от ЗСВ, ведно със становището на Комисията по правни въпроси към Висшия съдебен съвет.
2.2. На основание чл. 30, ал. 1, т. 14 от ЗСВ, внася Доклада за прилагането на закона и за дейността на административните съдилища през 2013 г. в Народното събрание.
2.3. Точката да бъде включена в дневен ред за заседанието на ВСС на 16.10.2014 г.

3. ОТНОСНО: Доклад от Росалина Димитрова – главен експерт-юрисконсулт в дирекция „Правна” относно участие в междуведомствена работна група за изменение и допълнение на Наказателно-процесуалния кодекс.
КОМИСИЯТА ПО ПРАВНИ ВЪПРОСИ
Р Е Ш И:
3.1. Предлага на членовете на Висшия съдебен съвет по наказателно право – Галя Георгиева, Камен Иванов, Калин Калпакчиев, Елка Атанасова, Магдалена Лазарова и Румен Боев да се запознаят с материалите във връзка с изменение и допълнение на Наказателно-процесуалния кодекс и да предложат становище в двуседмичен срок.

4. ОТНОСНО: Писмо от Министъра на правосъдието с приложен коригиран проект на „Правила за използване на техническите средства за явно видеонаблюдение от системата за сигурност в обектите на съдебната власт и ред за достъп до информационен фонд „Видеонаблюдение””. /отложена точка от заседание на КПВ на 15.09.2014 г./

КОМИСИЯТА ПО ПРАВНИ ВЪПРОСИ
Р Е Ш И:

4.1. ВЪЗЛАГА на експертите в комисията да сравнят коригирания проект на „Правила за използване на техническите средства за явно видеонаблюдение от системата за сигурност в обектите на съдебната власт и ред за достъп до информационен фонд „Видеонаблюдение”” с препоръките, направени от Висшия съдебен съвет по протокол № 24/12.06.2014 г.
4.2. Коригираният проект да се внесе за разглеждане на следващото заседание на КПВ.

5. ОТНОСНО: Писмо от Министерство на правосъдието във връзка със сключения от ВСС договор с „Информационно обслужване” АД за изразяване на становище по писмо изх. № 520/19.08.2014 г. на ВКС. /отложена точка от заседание на КПВ на 29.09.2014 г./

КОМИСИЯТА ПО ПРАВНИ ВЪПРОСИ
Р Е Ш И:

5.1. Да се поканят Красимир Влахов – зам. председател на ВКС и Владимира Янева – председател на СГС на заседанието на Комисията на 20.10.2014 г. от 15.00 ч. за изслушване във връзка със сключения от ВСС договор с „Информационно обслужване” АД.

6. ОТНОСНО: Извлечение от протокол № 29/29.09.2014 г. на Комисията по предотвратяване и установяване на конфликт на интереси и взаимодействие с ИВСС относно предложение от Комисията за предотвратяване и установяване на конфликт на интереси за разработване и подписване на споразумение за взаимодействие между двете комисии.

КОМИСИЯТА ПО ПРАВНИ ВЪПРОСИ
Р Е Ш И:

6.1. Приема без възражения проекта на Споразумение за взаимодействие между ВСС и КПУКИ.
6.2. Решението да се изпрати на КПУКИВИВСС, по компетентност.

7. ОТНОСНО: Заявление за достъп до обществена информация от Център на НПО в Разград, представляван от Георги Милков.

КОМИСИЯТА ПО ПРАВНИ ВЪПРОСИ
Р Е Ш И:

7.1. ИЗПРАЩА заявлението за достъп до обществена информация от Център на НПО в Разград на Комисия по предложенията и атестирането, по компетентност, за разглеждане на заседанието на 07.10.2014 г.

ДОПЪЛНИТЕЛНИ ТОЧКИ:

8. ОТНОСНО: Решение на Комисия „Международна дейност” от 01.10.2014 г. относно проект на национална позиция във връзка с междинния преглед на Стратегия „Европа 2020” и Приложение 1 от НПР, за запознаване, коментари и становище до 08.10.2014 г.

КОМИСИЯТА ПО ПРАВНИ ВЪПРОСИ
Р Е Ш И:

8.1. Приема за сведение решението на Комисия „Международна дейност” от 01.10.2014 г. относно проект на национална позиция във връзка с междинния преглед на Стратегия „Европа 2020” и Приложение 1 от НПР, за запознаване, коментари и становище до 08.10.2014 г.
8.2. Членовете на Комисията да изразят становища по проекта до Комисия „Международна дейност”.
8.3. Решението да се изпрати на КМД, по компетентност.

ЗА ПРЕДСЕДАТЕЛ
НА КОМИСИЯТА:	/П/     
                          СВЕТЛА ПЕТКОВА